บิลลี่ การ์เซีย - วิกิพีเดีย

# บิลลี่ การ์เซีย

### จากวิกิพีเดีย สารานุกรมเสรี

บิลลี่ การ์เซีย

เวอร์จิลิโอ "บิลลี่" การ์เซีย (Virgilio "Billy" Garcia) คือหนึ่งในผู้เข้าแข่งขันในรายการเซอร์ไวเวอร์ คุก ไอส์แลนด์ส เผ่าของเขาแกล้งแข่งแพ้เพื่อเอาเขาออกจากรายการเนื่องจากเขาช่วยงานในเผ่าน้อย และชอบปลีกตัวออกจากกลุ่ม โดยที่ ออซซี่ ลัสธ์ เป็นผู้วางแผน และเขาเป็นผู้ที่รู้จักในฐานะผู้ที่ตกหลุมรัก แคนดิซ วู๊ดคอก แต่แรกพบ และกล่าวว่าเธอก็รักเขาเหมือนกัน เนื่องมาจาก ขณะมุ่งหน้ากลับค่าย บิลลี่บอก แคนดิซว่าเขาเป็นคนต่อไปที่จะต้องออก แคนดิซตอบด้วยความเห็นใจว่า "พวกเรารักคุณนะ" ในฐานะเผ่าของเธอเอง ไม่ใช่โดยส่วนตัว บิลลี่นักกีตาร์ เฮฟวี เมทัล อายุ 36 ปี

## [แก้] ประวัติส่วนตัว

บิลลี่เกิดที่ นิวยอร์ค และย้ายไปที่ไมอามีตอนอายุ 7 ขวบ เขาเริ่มเรียน คาราเต้ ยูโด และ มวยปล้ำเมื่ออายุได้ 12 ขวบ แต่เมื่อเขานอนซมเนื่องจากป่วยตอนอายุ 15 เขาได้ฟังเพลง "จุ๊กซ์บ็อกซ์ ฮีโร่" จากวิทยุ และเริ่มมีความคิดที่จะเป็นนักดนตรีร็อค แอนด์ โรล เขาเริ่มเก็บออมเงินค่าอาหารกลางวันเพื่อนำเอาไปซื้อกีตาร์ไฟฟ้าตัวแรกของเขา

เมื่อเขาอายุ 22 ปี บิลลี่ขายข้าวของส่วนตัวของเขาไปมาก ย้ายกลับนิวยอร์ค เพื่อทำงานเกี่ยวกับดนตรีเฉพาะ ในขณะที่เขาเล่นดนตรีในวงต่างๆมากมาย เขายังเป็นนักมวยปล้ำอีกด้วย ซึ่งในปี 1997 เขาได้เหรียญเงินจากการแข่งขัน ในการแข่งขันสมาคมนักมวยปล้ำมือสมัครเล่นระดับชาติด้วย

ปัจจุบันบิลลี่เป็นนักกีตาร์เฮฟวี่ เมทัลและเป็นนักแต่งเพลงให้กับวง "ฟอร์ซัคเคน" เขายังคงสานต่ออาชีพนักมวยปล้ำของเขาภายใต้ชื่อ "แมลงวันสเปน" ก่อนหน้านี้เขาทำงานในฐานะผู้จัดการร้านวีดิโอ คนคุมคลับ และตัวแทนขายสินค้าเกี่ยวกับดนตรีด้วย เขาเข้ารับการศึกษาที่วิทยาลัยโบโรค สมาคมแมนฮัตตัน เขายังเคยเป็นทหารเรือสหรัฐมาแล้วด้วย

บิลลี่ชอบฝึกซ้อมศิลปะป้องกันตัวต่างๆ งานอดิเรกของเขารวมการเล่นกีตาร์ มวยปล้ำ คาราเต้ ซอฟท์บอล และ ยูโด เขาภูมิใจที่สุดที่สามารถชนะเหรียญในการแข่งมวยปล้ำได้ ฮีโร่ของเขาคือ เคิร์ท แองเกิล ผู้ชนะเหรียญทองโอลิมปิคในขณะที่กระดูกคอร้าว

ปัจจุบันบิลลี่อาศัยอยู่ที่นิวยอร์ค เขาเกิดวันที่ 22 เมษายน 1970 ราศีพฤษภ ปีจอ

ดึงข้อมูลจาก "http://th.wikipedia.org../../../%E0%B8%9A/%E0%B8%B4/%E0%B8%A5/%E0%B8%9A%E0%B8%B4%E0%B8%A5%E0%B8%A5%E0%B8%B5%E0%B9%88_%E0%B8%81%E0%B8%B2%E0%B8%A3%E0%B9%8C%E0%B9%80%E0%B8%8B%E0%B8%B5%E0%B8%A2.html".

หมวดหมู่: ผู้เข้าแข่งขันในรายการเซอร์ไวเวอร์ | ชาวอเมริกัน

##### Views

- บทความ
- อภิปราย
- รุ่นปัจจุบัน

##### ค้นหา